**Verejnoprospešné služby, príspevková organizácia**

Farská lúka 3, 986 01 Fiľakovo, tel.: 047/4381003, web: www.vpsfilakovo.sk

IČO: 30232392, DIČ: 2021097529, IČ DPH: 2021097529

M e s t o F i ľ a k o v o

**Mgr. Attila Agócs, PhD.**

**primátor mesta**

Radničná č. 25

986 01 Fiľakovo

Vo Fiľakove, dňa 31. 7. 2020

**Vec:** Žiadosť o úpravu rozpočtu VPS Fiľakovo

Vážený pán primátor,

v rozpočte Mesta Fiľakovo na rok 2020 schváleného dňa 11. 12. 2019 boli pre VPS Fiľakovo vyčlenené finančné prostriedky /bežný transfer/ na aktivitu 6.1.1 Nakladanie so zmesovým komunálnym odpadom vo výške 237,92 tis. €.

V rozpočte VPS Fiľakovo v rámci nákladovej položky „Služby“ aktivity 6.1.1 boli plánované výdavky aj na poplatky za uloženie odpadu (ek. klasifikácia 637012) platené na základe Zákona č. 329/2018 Z. z. o poplatkoch za uloženie odpadov. Výška sadzby poplatku za uloženie odpadu sa určuje na základe Nariadenia vlády SR č. 330/2018 Z. z. v závislosti od úrovne vytriedenia komunálneho odpadu vypočítaného k  28.02. príslušného roka. Sadzba je určená pre intervaly úrovne vytriedenia nasledovne:

|  |  |  |  |  |
| --- | --- | --- | --- | --- |
| Položka | Úroveň vytriedenia KO v % | Sadzba za príslušný rok v € /t | | |
| 2019 | 2020 | 2021 a ďalej |
| 1 | od 30,01 do 40,00 % | 8 | 13 | 22 |
| 2 | od 40,01 do 50,00 % | 7 | 12 | 18 |
| 3 | od 50,01 do 60,00 % | 7 | **11** | 15 |
| 4 | od 60,01 % | **7** | **8** | 11 |

V roku 2019 bola vyčíslená úroveň vytriedenia KO na území mesta Fiľakovo vo výške 62,58 %

a od 28. 02. 2019 do 28. 02. 2020 bola stanovená sadzba poplatku za uloženie odpadov vo výške 7,- € za 1 t uloženého odpadu na skládke.

Pri spracovaní návrhu rozpočtu na rok 2020 sa vychádzalo z predpokladu, že úroveň vytriedenia KO vypočítaný k 28. 02. 2020 bude aj naďalej vyššia ako 60 % a poplatok za uloženie odpadu a bude 8,- € za 1 t uloženého odpadu na skládke.

Úroveň vytriedenia odpadu k 28. 02. 2020 ale bola vyčíslená vo výške 54,20 % a od 01. 03. 2020 sme nútený platiť poplatok za uloženie 1 t komunálneho odpadu na skládke vo výške 11,- € t.j. o 3,- € vyššiu sumu za 1 t uloženého odpadu na skládke.

Na základe 5 ročnej analýzy mesačného rozloženia množstva uloženého odpadu na skládke odpadov v danom roku je možné konštatovať, že množstvo uloženého odpadu v mesiacoch marec – december činí 86 % celkového uloženého množstva za rok.

Plánované množstvo uloženého odpadu na skládke v roku 2020 je 2400 t a pri uložení 2060 t (86 %) náklady na poplatok za uloženie odpadov budú o 6 180,-€ (2060 t x 3 €/t) vyššie ako plánované (rozpočtované) výdavky.

Z vyššie uvedeného dôvodu žiadame Vás vážený pán primátor a prostredníctvom Vás Mestské zastupiteľstvo vo Fiľakove o zvýšenie bežného transferu z rozpočtu Mesta Fiľakovo o **6,18 tis. €** pre VPS Fiľakovo na aktivite 6.1.1 Nakladanie so zmesovým komunálnym odpadom.

S pozdravom   
  
 Ing. Tibor Tóth

riaditeľ VPS Fiľakovo